Na temelju članka 107. Zakona o odgoju i obrazovanju u osnovnoj i srednjoj školi (»Narodne novine«, broj 87/08., 86/09., 92/10., 105/10.-ispr., 90/11., 5/12, 16/12., 86/12., 94/13., 136/14., 152/14., 7/17., 68/18.,98/19 i 64/20.), čl. 6 Pravilnika o radu i čl. 2. Pravilnika o načinu i postupku zapošljavanja Katoličke osnovne škole „Ivo Mašina“ u Zadru, Trg sv. Stošije 2, ravnatelj Katoličke osnovne škole „Ivo Mašina“ u Zadru raspisuje

#### N A T J E Č A J

za zasnivanje radnog odnosa za radno mjesto

1. **Voditelj/voditeljica računovodstva - na određeno nepuno radno vrijeme 20 sati tjedno – 1 izvršitelj/ica, zamjena**

Za voditelja računovodstva, uz opće uvjete za zasnivanje radnog odnosa propisane Zakonom o radu, kandidat treba imati sljedeću razinu obrazovanja: završen diplomski sveučilišni studij ekonomije odnosno poslijediplomski specijalistički studij ekonomije, preddiplomski sveučilišni studij ekonomije odnosno stručni studij ekonomije-računovodstveni smjer stečena prema ranijim propisima, završena srednja ekonomska škola-smjer ekonomist.

Za radno mjesto primjenjuju se uvjeti prema odredbama Ugovora o Katoličkim osnovnim i srednjim školama sklopljenog između Vlade RH i HBK, Odredbama Hrvatske biskupske konferencije o katoličkim osnovnim i srednjim školama od 17. rujna 2013. g., Zakona o potvrđivanju ugovora između Svete Stolice i Republike Hrvatske o suradnji na području odgoja i kulture ("Narodne novine", Međunarodni ugovori, br. 2/97.), Pravilnika o radu Katoličke osnovne škole „Ivo Mašina“ u Zadru <http://os-katolicka-imasina-zd.skole.hr/dokumenti?dm_document_id=22&dm_det=1>.

Za radno mjesto **uz pisanu prijavu na natječaj** potrebno je priložiti: životopis te preslike: diplome, odnosno dokaza o stečenoj stručnoj spremi; domovnice, uvjerenja o nekažnjavanju u smislu članka 106. Zakona o odgoju i obrazovanju u osnovnoj i srednjoj školi (ne starije od dana objave natječaja), Potvrdu sa podacima evidentiranim u matičnoj evidenciji Hrvatskog zavoda za mirovinsko osiguranje.

Kandidati koji ostvaruju prednost pri zapošljavanju sukladno Zakonu o hrvatskim braniteljima iz Domovinskog rata i članovima njihovih obitelji ( " Narodne novine"  br. 121/17 ) dužni su uz sve dokaze o ispunjavanju traženih uvjeta iz natječaja, priložiti sve dokaze o ispunjavanju prava prednosti sukladno članku 103. istog zakona/ poveznica na <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti sve dokaze o ostvarivanju prava prednosti na koje se poziva.

Isprave se prilažu u neovjerenom presliku.

Rok za podnošenje prijava je 8 dana od dana objave natječaja na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Katoličke osnovne škole „Ivo Mašina“ u Zadru.

Prijave na natječaj s dokazima o ispunjavanju uvjeta iz natječaja dostavljaju se poštom na adresu:Katolička osnovna škola „Ivo Mašina“ u Zadru, Trg sv. Stošije 2 , 23000 Zadar, s naznakom „za natječaj“.

Urednom prijavom smatra se prijava koja sadrži sve podatke i priloge navedene u natječaju. Nepravodobne i nepotpune prijave neće se razmatrati.

Kandidati koji dostave potpune i pravovremene prijave te ispunjavaju formalne uvjete iz natječaja biti će pozvani na motivacijski razgovor.

Kandidat/kinja prijavom na natječaj daje privolu za obradu osobnih podataka u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Za upite kandidati se mogu javiti na broj telefona 023/400-780.

KLASA: 053-01/21-01/52 Ravnatelj:

URBROJ: 2198-1-48-21-01

Zadar, 19. travnja 2021. Don Roland Jelić